උතුරු පළාතේ සහ දිවයිනට උතුරෙන් වන මුහුදු ප්‍රදේශවල සුළං තත්ත්වය දැඩි වීමේ අවදානමක් පවතින බව කාලගුණ විද්‍යා දෙපාර්තමේන්තුව පවසනවා.එහිදී ගොඩබිම පැයට කිලෝමීටර් 45ත්, 50ත් අතර සුළං වේගයක් අපේක්ෂා කළ හැකි බවත්, මුහුදු ප්‍රදේශවල සුළගේ වේගය පැයට කිලෝමීටර් 65 දක්වා ඉහළ යා හැකි බවත් එමගින් සදහන් කළා.එමෙන්ම, පුත්තලම සිට මන්නාරම හරහා කන්කසන්තුරේ දක්වා මුහුදු ප්‍රදේශවල සහ පොතුවිල් සිට මඩකලපුව දක්වා මුහුදු ප්‍රදේශවල සුළගේ වේගය පැයට කිලෝමීටර් 60ත්, 65ත් දක්වා වැඩි විය හැකි අතර මුහුදු ප්‍රදේශ රළු විය හැකියි.